## Absztrakt

## A Haza Szolgálatában Konferencia

## 2019. november 22.

## Szabó Zoltán Tamás

## PTE TTK Földtudományok Doktori Iskola (7624 Pécs, Ifjúság útja 6.)

## zoltasz@gmail.com

## Magyarország történelmi betagolódása a kétpólusú Európa gazdasági-hatalmi erőterébe

## Kulcsszavak: Magyarország, orientáció, geopolitika, centrum-periféria, reziliencia.

Hazánk térbeli elhelyezkedésénél fogva történelme nagy részében a kelet és nyugat határán, két eltérő kultúra, vallás, társadalmi-gazdasági berendezkedés és két erős hatalmi centrum – a nyugati és a (dél)keleti – ütközőzónájában áll. Az ország a Kárpátok gyűrűjének földrajzi akadályt jelentő védelmét kihasználva és a két európai hatalmi erőtér között magát jól pozícionálva, a geopolitikai erőforrásait kiaknázva meg tudta védeni függetlenségét és identitását. Ennek köszönhetően több mint ezer évig fenn tudott maradni egy olyan régióban, ahol a más államok csak néhány évszázadig maradtak fenn.